"Brainstorming" între primari. Ciprian Ciucu s-a dus în Ardeal să învețe meserie.
Ciprian Ciucu s-a întânit cu Emil Boc, Ilie Bolojan și Florin Birta pentru a primi câteva sfaturi. Boc spune că a fost un schimb experiență foarte bun. Ilie Bolojan: "Urmăriți-l pe domnul Ciucu ce va face".
De câțiva ani, România trece printr-un proces tare ciudat. Capitala nu mai e de referință.Orașele mari din Vest: Oradea, Cluj, Timișoara, au devenit modele. Despre ele vorbim toți că au început să arate ca cele din Occident. Așa că nu e de mirat dacă noii primari merg la administratorii locali din Vest să ia lecții. De bune practici.E și cazul nou alesului de la Sectorul 6, Ciprian Ciucu. A mers să se inspire de la Boc, Bolojan și Birta.Ciprian Ciucu, primarul sectorului 6: "Au fost niște sfaturi de aur, nu pot să le numesc altfel. Am fost impresionat despre claritatea si viziunea gandirii lor. Cred că această vizită pe care am făcut-o la cei trei colegi a mei, domnul Boc, domnul Bolojan şi domnul Birtea, evident, m-a ajutat enorm. Adică, efectiv ştiu ce am de făcut în următoarele şase luni. Ştiu de unde s-o apuc. Ştiu ce am de făcut. Mi-e mult mai clar acum."Chiar și cei care au dat lecții de administrație, manageri de orașe de ani buni, spun că au avut de învățat la rândul lor.Emil Boc, primar Cluj-Napoca: "Am învăţat de la domnia sa câteva aspecte legate de legislaţia nouă în materie, cum putem atrage fonduri europene pe diverse componente. A fost o plăcere şi o relaţie câştig-câştig din partea amândurora."Încântat de astfel de întâlniri între primari noi și veterani e și Bolojan. Proaspăt ales șef la Consiliul Județean Bihor. După localele de anul ăsta, a început o competiție serioasă între primari. Ba pe târgurile de Crăciun, ba pe consultarea cetățenilor.Ilie Bolojan, preşedinte CJ Bihor: "Urmăriţi-l pe domnul Ciucu ce va face. A fost un schimb bun de experienţă şi am încredere că va face o treabă bună la primăria sectorului 6.".